
LĒMUMS
Dobelē

2025. gada 27. februārī						    Nr.61/4

Par siltumapgādes pakalpojumu nodrošināšanu 

Saskaņā ar Pašvaldību likuma 4. panta pirmās daļas 1. punktu, Enerģētikas likuma  51. panta pirmo daļu, Dobeles novada dome 2024. gada 31. oktobrī pieņēma lēmumu Nr. 366/13 “Par siltumapgādes pakalpojumu nodrošināšanu un līguma pārjaunošanu” un piešķīra SIA “Dobeles enerģija”, reģistrācijas Nr. 45103002039 (turpmāk – Sabiedrība),  īpašas tiesības sniegt siltumapgādes pakalpojumus Dobeles pilsētā, Krimūnu un Tērvetes pagastos līdz 2034. gada 31. oktobrim. 
Ar mērķi Sabiedrībai pārņemt siltumapgādes pakalpojumu (siltumenerģijas ražošana, pārvade, sadale, tirdzniecība) nodrošināšanu Auces pilsētā, Bēnes pagastā un Lielauces pagastā, ir nepieciešams piešķirt Sabiedrībai tiesības nodrošināt centralizētās siltumapgādes pakalpojumus :
- ar 2025. gada 1.jūniju Lielauces pagastā, ieguldot Sabiedrības pamatkapitālā nekustamo īpašumu “Lielauces katlu māja”, kas sastāv no zemes vienības un divām būvēm;
- ar 2026. gada 1. septembri Auces pilsētā un Bēnes pagastā.

Ņemot vērā visu iepriekš minēto, kā arī pamatojoties uz Pašvaldību likuma 4. panta pirmās daļas 1. punktu, Enerģētikas likuma  51. panta pirmo daļu, Dobeles novada dome, atklāti balsojot: PAR - 17 (Ģirts Ante, Kristīne Briede, Sarmīte Dude, Māris Feldmanis, Ivars Gorskis, Gints Kaminskis, Linda Karloviča, Edgars Laimiņš, Sintija Liekniņa, Ainārs Meiers, Sanita Olševska, Andris Podvinskis, Viesturs Reinfelds, Dace Reinika, Guntis Safranovičs, Ivars Stanga, Indra Špela), PRET – nav, ATTURAS – nav, NOLEMJ:

1. Noteikt, ka Sabiedrība nodrošina centralizētās siltumapgādes pakalpojumus  (siltumenerģijas ražošana, pārvade, sadale, tirdzniecība) ar 2025. gada 1.jūniju Lielauces pagastā, ar 2026. gada 1. septembri Auces pilsētā un Bēnes pagastā.
2. Noteikt, ka Sabiedrība lēmuma 1.punkta izpildei ir tiesīga ar šī uzdevuma izpildi saistītos priekšdarbus (apsekošana, tehnisko noteikumu pieprasīšana, projektēšana, saistītās iepirkumu procedūras u.c.) uzsākt nekavējoši. 
3. Noteikt, ka SIA “Auces komunālie pakalpojumi” ir pienākums nodrošināt ar Sabiedrībai dotā uzdevuma izpildi saistītās tehniskās informācijas pieejamību.
4. Uzdot Dobeles novada Centrālās pārvaldes Juridiskajai nodaļai veikt atbilstošus grozījumus Sabiedrības līgumā par siltumapgādes pakalpojumu nodrošināšanu, nosakot, ka lēmuma 1. punktā norādītie siltumapgādes pakalpojumi tiek sniegti līdz 2034. gada 31. oktobrim.
5. Kontroli par lēmuma izpildi nodrošināt Dobeles novada pašvaldības izpilddirektoram.

Domes priekšsēdētājs			I.Gorskis

